《侠客行席上赠吴子》
明代·皇甫汸

腊月金陵有侠客，雪中访我长干陌。双树初彫惠远林，六花正干袁安宅。

杯酒相逢总夙缘，江山转盼空陈迹。闻君明发广陵游，淮水孤帆重倚楼。

二十四桥何处是，思心随梦到扬州。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。